*****

ΚΑΝΟΝΙΣΜΟΣ (ΕΟΚ) αριθ. 2984/81 ΤΗΣ ΕΠΙΤΡΟΠΗΣ

της 19ης Οκτωβρίου 1981

περί τροποποιήσεως του κανονισμού (ΕΟΚ) αριθ. 1974/80 περί γενικών λεπτομερειών εφαρμογής για την εκτέλεση ορισμένων ενεργειών επισιτιστικής βοήθειας σε σιτηρά και σε όρυζα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 28,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της όρυζας (3), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 25,

τον κανονισμό (ΕΟΚ) αριθ. 2750/75 του Συμβουλίου της 29ης Οκτωβρίου 1975 περί καθορισμού των κριτηρίων συγκεντρώσεως των σιτηρών που προορίζονται για επισιτιστική βοήθεια (4), και ιδίως το άρθρο 6,

τον κανονισμό (ΕΟΚ) αριθ. 1/81 του Συμβουλίου της 1ης Ιανουαρίου 1981 περί καθορισμού των γενικών κανόνων του καθεστώτος των εξισωτικών ποσών προσχωρήσεως στον τομέα των σιτηρών (5),

Εκτιμώντας:

ότι ο κανονισμός (ΕΟΚ) αριθ. 1974/81 της Επιτρο- πής (6), καθορίζει τις γενικές λεπτομέρειες εφαρμογής για την εκτέλεση ορισμένων ενεργειών επισιτιστικής βοήθειας σε σιτηρά και σε όρυζα· ότι κατόπιν της προσχωρήσεως της Ελλάδος, για την ομαλή διεξαγωγή των κατακυρώσεων κατόπιν διαγωνισμού και δια συμφωνίας μεταξύ των συμβαλλομένων, θα πρέπει να προσδιορισθεί ο τρόπος συγκρίσεως των προσφορών, όταν η συγκέντρωση στην κοινοτική αγορά αφορά προϊόντα για τα οποία εφαρμόζεται εξισωτικό ποσό προσχωρήσεως στις συναλλαγές μεταξύ της Ελλάδος και των άλλων Κρατών μελών·

ότι είναι σκόπιμο να υπομνησθεί ότι ουδεμία επιστροφή ή εξισωτικό ποσό προσχωρήσεως εφαρμόζεται κατά την εξαγωγή τέτοιων εμπορευμάτων υπό μορφή κοινοτικής επισιτιστικής βοήθειας, λαμβανομένου υπόψη ότι η χρηματοδότηση της αξίας του προϊόντος αναλαμβάνεται από την Κοινότητα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1974/80 τροποποιείται ως ακολούθως:

1. Στο άρθρο 8 η παράγραφος 1 αντικαθίσταται από το ακόλουθο κείμενο:

«1. Για τη σύγκριση των προσφορών σε διαγωνισμό που αφορά τη συγκέντρωση προϊόντος στην κοινοτική αγορά, κάθε προσφορά διορθώνεται ανάλογα με την περίπτωση, κατά το εξισωτικό ποσό προσχωρήσεως και κατά το νομισματικό εξισωτικό ποσό, που εφαρμόζονται κατά τη λήξη της προθεσμίας υποβολής προσφορών, κατά την εξαγωγή από το Κράτος μέλος που αναφέρεται στην προσφορά, κατ' εφαρμογή του άρθρου 4 παράγραφος 3 υπό ε δεύτερη περίπτωση.

Η διόρθωση πραγματοποιείται διά:

- αυξήσεως των προσφορών που αφορούν Κράτος μέλος με εξισωτικό νομισματικό ποσό αρνητικό,

- μειώσεως των προσφορών που αφορούν Κράτος μέλος με νομισματικό εξισωτικό ποσό θετικό,

- αυξήσεως των προσφορών που αφορούν την Ελλάδα κατά το εξισωτικό ποσό προσχωρήσεως.»

2. Στο άρθρο 17 προστίθεται η ακόλουθη παράγραφος 5:

«5. Ουδεμία επιστροφή κατά την εξαγωγή, ουδέν εξισωτικό ποσό προσχωρήσεως εφαρμόζεται για τις προμήθειες επισιτιστικής βοήθειας στις οποίες εφαρμόζεται ο παρών κανονισμός.»

Άρθρο 2

Οι διατάξεις του παρόντος κανονισμού εφαρμόζονται σε κάθε ενέργεια επισιτιστικής βοήθειας που πραγματοποιείται σύμφωνα με τις διατάξεις του κανονισμού (ΕΟΚ)

aeαριθ. 1974/80, εφ' οσον δεν έχει λήξει η προθεσμία για την υποβολή των προσφορών.

Κατόπιν αιτήσεως των ενδιαφερομένων, οι προσφορές που έχουν υποβληθεί κατά την ημερομηνία ενάρξεως ισχύος του παρόντος κανονισμού, και για τις οποίες δεν έχει λήξει η προθεσμία υποβολής προσφορών, μπορούν να αποσυρθούν.

Άρθρο 3

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Οκτωβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 198 της 20. 7. 1981, σ. 2.

(3) ΕΕ αριθ. L 166 της 25. 6. 1976, σ. 1.

(4) ΕΕ αριθ. L 281 της 1. 11. 1975, σ. 89.

(5) ΕΕ αριθ. L 1 της 1. 1. 1981, σ. 1.

(6) ΕΕ αριθ. L 192 της 26. 7. 1980, σ. 11.